Ալեքսեյ Զուբրիցկի

**Ալեքսեյ Վիտալիևիչ Զուբրիցկի** () ռուս տիեզերագնաց -փորձարկող,  «Յուրի Գագարինի տիեզերագնացների ուսումնական կենտրոնի գիտահետազոտական ինստիտուտ» Դաշնային պետական բյուջետային հաստատության ջոկատի, ISS-73 տիեզերական արշավախմբի մասնակից: Բակալավրի կոչում է ստացել Խարկովի ռազմաօդային ուժերի ազգային համալսարանում, ծառայել է Ուկրաինայի ռազմաօդային ուժերում, այնուհետև տեղափոխվել է Ռուսաստանի օդատիեզերական ուժերում ծառայելու։ Լրատվամիջոցները հայտնել են, որ 2025 թվականի մարտին հեռակա կարգով Վիննիցայի քաղաքային դատարանը Ալեքսեյ Զուբրիցկուն դատապարտվել է 15 տարվա ազատազրկման։

## Վաղ տարիներ, ուսում և զինվորական ծառայություն
Ալեքսեյ Զուբրիցկին ծնվել է 1992 թվականի օգոստոսի 22-ին Ուկրաինայի Զապորոժիայի շրջանի Վլադիմիրովսկոյե գյուղում։ 2013 թվականի սեպտեմբերի 27-ին ավարտել է Իվան Կոժեդուբի անվան ռազմաօդային ուժերի Խարկովի ազգային համալսարանը ը ստացել է  «Ռազմական կառավարում, ավիացիոն ստորաբաժանումների կառավարում» և «Թռիչքային օպերացիա և ինքնաթիռների մարտական օգտագործում» մասնագիտությունները։

2013-014 թվականներին Զուբրիցկին որպես օդաչու ծառայել է Ուկրաինայի ռազմաօդային ուժերի 204-րդ Սևաստոպոլի մարտավարական ավիացիոն բրիգադի ավիացիոն ստորաբաժանում, որը տեղակայված է եղել Ղրիմի Ինքնավար Հանրապետության Սևաստոպոլ քաղաքի Բելբեկ օդանավակայանում։

Այնուհետև, համաձայն Ռուսաստանի Դաշնության 2014 թվականի մարտի 21-ի Դաշնային սահմանադրական օրենքի և նույն թվականի մարտի 20-ի ՌԴ Նախագահի «Ղրիմի հանրապետության քաղաքացիների Զինվորական կոչումները, կրթության փաստաթղթերը  Ռուսաստանի Դաշնությունում գործող ճանաչելու մասին» հրամանի Ալեքսեյ Զուբրիցկին ընդգրկվել է Ռուսաստանի Դաշնության զինված ուժերի անձնակազմի ցուցակներում և նրան տրվել անձնական համար:

2014 թվականի մարտից նա շարունակել է որպես օդաչու ծառայել Ռուսաստանի ռազմաօդային ուժերի 38-րդ կործանիչ ավիացիոն գնդում (զորամաս 80159), որը տեղակայված է նույն տեղակայման վայրում՝ Սևաստոպոլ քաղաքում։

2014 թվականի դեկտեմբերից մինչև 2015 թվականի հուլիսը, համարժեք պաշտոնում ծառայել է Ռոստովի մարզի Միլերովո քաղաքում տեղակայված 31-րդ կործանիչ ավիացիոն գնդում (զորամաս 75391)։

2015 թվականի հուլիսին Զուբրիցկին տեղափոխվել է հետագա զինվորական ծառայության՝ որպես ավիացիոն կապի օդաչու, 960-րդ գրոհային ավիացիոն գունդ (զորամաս 75387), որը տեղակայված է Կրասնոդարի երկրամասի Պրիմորսկո-Ախտարսկ քաղաքում: Թռել է Սու-25 ինքնաթիռով.

2018 թվականին ստացել է կապիտանի զինվորական կոչում։ 2024 թվականին, պայմանագրի ավարտից հետո, նա զորացրվելէ  զինված ուժերից պահեստազորի մայոր կոչումով։

## Տիեզերական ուսուցում
2017 թվականի մարտի 14-ին Ալեքսեյ Զուբրիցկին հայտ է ներկայացրել տիեզերագնացների կորպուսի 2-րդ բաց հավաքագրմանը մասնակցելու համար։ 2018 թվականի հունիսից ստացել է Գլխավոր բժշկական հանձնաժողովի հավանությունը։ 2018 թվականի օգոստոսի 9-ին նրա թեկնածությունը քննարկվել է ընտրող հանձնաժողովի նիստում. 2018 թվականի օգոստոսի 10-ին միջգերատեսչական հանձնաժողովի (ՄՀՀՀ) նիստի արդյունքներով նշանակվել է տիեզերագնացության թեկնածու։

2023 թվականի մայիսին Ալեքսեյ Զուբրիցկին անցել է ՄՏԿ-73 տիեզերական արշավախմբի պահեստային անձնակազմի թռիչքային ինժեների վերապատրաստում։ 2024 թվականի օգոստոսի 21-ին Տիեզերագնացների ընտրության միջգերատեսչական հանձնաժողովը հաստատել է Ալեքսեյ Զուբրիցկուն որպես թռիչքային ինժեներ ՄՏԿ73 արշավախմբի հիմնական անձնակազմում:

2024 թվականի աշնանը, որպես Soyuz MS-27 տիեզերանավի հիմնական անձնակազմի մաս, Crew-10 առաքելության Crew Dragon մարդատար տիեզերանավի անձնակազմի անդամների հետ միասին, նա թռիչքային վերապատրաստում անցել ՆԱՍԱ-ի Ջոնսոնի տիեզերական կենտրոնում, այնուհետև  մարզումներ է անցել Քյոլնի Եվրոպական տիեզերական գործակալությունում «Կոլումբուս» ուսուցողական լաբորատոր մոդուլում։

## Ընտանիք
Ամուսնացած է, ունի դուստր և որդի։

## Ծանոթագրություններ

Կատեգորիա:Ռուս տիեզերագնացներ